CELEX: 62015CA0447
Language: hu
Date: 2016-07-07 00:00:00
Title: C-447/15. sz. ügy: A Bíróság (nyolcadik tanács) 2016. július 7-i ítélete (a Krajský soud v Ostravě [Cseh Köztársaság] előzetes döntéshozatal iránti kérelme) – Ivo Muladi kontra Krajský úřad Moravskoslezského kraje (Előzetes döntéshozatal — Közlekedés — 2003/59/EK irányelv — Alapképzés megszerzésére vonatkozó kötelezettség — 4. cikk — Szerzett jogok — A 4. cikkben előírt időpontokat megelőzően kiállított vezetői engedélyek jogosultjai — Az alapképesítés megszerzésére vonatkozó kötelezettség alóli mentesség — Nemzeti szabályozás, amely az említett mentességhez 35 órás előzetes továbbképzést ír elő további feltételként)

12.9.2016   
            
            
               HU
            
            
               Az Európai Unió Hivatalos Lapja
            
            
               C 335/25
            
         A Bíróság (nyolcadik tanács) 2016. július 7-i ítélete (a Krajský soud v Ostravě [Cseh Köztársaság] előzetes döntéshozatal iránti kérelme) – Ivo Muladi kontra Krajský úřad Moravskoslezského kraje
   (C-447/15. sz. ügy) (1)
   
   ((Előzetes döntéshozatal - Közlekedés - 2003/59/EK irányelv - Alapképzés megszerzésére vonatkozó kötelezettség - 4. cikk - Szerzett jogok - A 4. cikkben előírt időpontokat megelőzően kiállított vezetői engedélyek jogosultjai - Az alapképesítés megszerzésére vonatkozó kötelezettség alóli mentesség - Nemzeti szabályozás, amely az említett mentességhez 35 órás előzetes továbbképzést ír elő további feltételként))
   (2016/C 335/33)
   Az eljárás nyelve: cseh
   
      A kérdést előterjesztő bíróság
   
   Krajský soud v Ostravě
   
      Az alapeljárás felei
   
   
      Felperes: Ivo Muladi
   
      Alperes: Krajský úřad Moravskoslezského kraje
   
      Rendelkező rész
   
   Az egyes közúti árufuvarozást vagy személyszállítást végző járművek vezetőinek alapképzéséről és továbbképzéséről, valamint a 3820/85/EGK tanácsi rendelet és a 61/439/EGK, illetve a 76/914/EGK tanácsi irányelv módosításáról [helyesen: a 3820/85/EGK tanácsi rendelet és a 91/439/EGK tanácsi irányelv módosításáról, illetve a 76/914/EGK tanácsi irányelv hatályon kívül helyezéséről] szóló, 2003. július 15-i 2003/59/EK európai parlamenti és tanácsi irányelv 4. cikkét akként kell értelmezni, hogy azzal nem ellentétes egy olyan nemzeti szabályozás, mint amely az alapügy tárgyát képezi, amely az egyes közúti árufuvarozást vagy személyszállítást végző járművek vezetői számára előírt alapképesítés megszerzésének követelménye alóli, az említett cikk szerinti mentesség jogosultjai számára 35 óra időtartamú előzetes továbbképzést ír elő ahhoz, hogy szóban forgó gépjárművezetői tevékenységüket gyakorolhassák.
   
      (1)  HL C 389., 2015.11.23.